Rei a ra Yann-Vadezour Lagadeg deom da gompren perag ha penaoz, dre volontez vad, e teu a-benn tud zo da ziluzia ar hudennou-ze. Istor Mai-Jo ha Ricardo eo. E-leh mond da-heul eur blanedenn blên, divizet o-deus kenlabourad da zikour tud paourra kêr Vrest. O houblad, hag o famill da-heul, a vo gwall strillet gand ar stourm-ze. Derhel o hrog a raint avad,  gand ar pal beva en eur gevredigez savet diwar he diazez koz ha digoret dar hengred, da bep hini da veva en dinentez hag en eurvad.